***Kőszegi Városüzemeltető és Kommunális Szolgáltató Nonprofit Kft.***

***9730 Kőszeg, Kossuth L. u. 3.***

***Tel.: 94/562-210; Fax: 94/563-127***

Iktatószám: /2019.

**ELŐTERJESZTÉS**

**Kőszeg Város Önkormányzata Képviselő-testülete**

**2019 ………………-i ülésének …. napirendi pontjához**

**Beszámoló  
a 2018 évi temetőüzemeltetési tevékenységről, tájékoztatás a temetőüzemeltetési tevékenységgel összefüggő bevételekről és kiadásokról**

**Tisztelt Képviselő-testület!**

Munkaprogramjuknak megfelelően tájékoztatom Önöket a 2018. évi temetőüzemeltetési tevékenységről, illetve a tevékenységgel összefüggő bevételekről és kiadásokról.

Kőszeg Város Önkormányzatának Képviselő-testülete 29/2017. (II.23.) számú határozatával elrendelte, hogy a temetőüzemeltetési közszolgáltatási feladatokat a Kft. lássa el.

A *Temetőüzemeltetési és kegyeleti közszolgáltatási szerződés* 2017.04.01. és 2027.03.31. közötti időtartamra szól.

Ugyanezen időtartamban a Vas Megyei Temetkezési Kft. alvállalkozói szerződés keretében végzi a temetőüzemeltetési tevékenységet.

Az alvállalkozói szerződés szerint a Vas megyei Temetkezési Kft. ugyanazt a tevékenységet folytatja, mint a korábbi években közszolgáltatóként, kivéve a hulladékszállítást, bizonyos kertészeti, parkfenntartási munkákat, műszaki karbantartási feladatokat, amit a Városüzemeltető Kft. végez.

Pénzügyi adatok:

1. Önkormányzattól kapott üzemeltetési díj: 3.900.000 Ft + ÁFA
2. Vas Megyei Temetkezési Kft-nek kifizetett alvállalkozói díj: 3.000.000 Ft + ÁFA
3. Egyenleg: 900.000 Ft + ÁFA
4. A Városüzemeltető által elszállított hulladék mennyisége: 29.260 kg.

Költségek:

* szállítás kézi rakodással 24 Ft/kg: 702.240 Ft
* lerakási járulék 6 Ft/kg: 175.560 Ft
* kezelés 4 Ft/kg: 117.040 Ft

Költségek összesen: 994.840 Ft

A kimutatásból látható, hogy a hulladékszállítás költségét szűken fedezi, de más átvállalt feladatellátásra már nem nyújt fedezetet.

A temetőüzemeltetésre fordított műszakórák száma 318 óra, 763.200 Ft + ÁFA értékben (2400 Ft/óra), a ráfordított anyagköltség 385.000 Ft + ÁFA.

Összességében a Városüzemeltetőnek a temető üzemeltetés éves költsége: 2.143.040 Ft + 3.000.000 Ft + ÁFA = 5.143.040 Ft + ÁFA.

1. A Vas Megyei Temetkezési Kft. által befizetett sírhely árbevétel: 3.629.600 Ft, melyet az Önkormányzat részére teljes mértékben átutaltunk.
2. Önkormányzat tényleges költsége 2018 évben:

üzemeltetési díj – sírhely árbevétel

3.900.000 Ft – 3.629.600 Ft = 270.400 Ft

1. Amennyiben az Önkormányzat temető fenntartásra ennél az összegnél magasabb állami normatív támogatást kap, az Önkormányzat a temetőüzemeltetési feladatot pozitív eredménnyel zárja. Kívánatos lenne, ha a Városüzemeltetőnek fizetett szolgáltatási díj mértékét legalább a közvetlen költségeink mértékéig megemelnék, illetve a temető műszaki fenntartására, fejlesztésére fordíthatnánk.

Összességében elmondható, hogy a kegyeleti közszolgáltatási feladatainkat az alvállalkozó bevonásával zavartalanul elvégeztük, szerződéses kötelezettségeinknek eleget tettünk.

Jövőbeni kiemelt feladat a hulladékgyűjtés és szállítás új rendszerének, műszaki feltételeinek kialakítása. A jelenlegi rendszer korszerűtlen, rendkívül élőmunka igényes és költséges. A gyűjtést, szállítást a továbbiakban 8 db 1100 l-es és 2 db 4300 l-es konténer beállításával tervezzük., legkésőbb 2019.08.01-től. Beruházási igény: 480.000 Ft6 + ÁFA (8 db használt műanyag konténer).

Kérem a beszámolót elfogadni szíveskedjenek.

Kőszeg, 2019. június 6.

Tisztelettel:

Kovács István

igazgató



**HATÁROZATI JAVASLAT**

Kőszeg Város Önkormányzatának Képviselő-testülete a Kőszegi Városüzemeltető és Kommunális Szolgáltató Nonprofit Kft 2018. évi temetőüzemeltetési tevékenységével összefüggő bevételekről és kiadásokról szóló tájékoztatóját elfogadja.