***Kőszegi Városüzemeltető és Kommunális Szolgáltató Nonprofit Kft.***

***9730 Kőszeg, Kossuth L. u. 3.***

***Tel.: 94/562-210; Fax: 94/563-127***

Iktatószám: /2019.

**ELŐTERJESZTÉS**

**Kőszeg Város Önkormányzata Képviselő-testülete**

**2019………………-i ülésének …. napirendi pontjához**

**Beszámoló  
a 2018 évben végzett hulladékgazdálkodással kapcsolatos elszámolások helyzetéről**

**Tisztelt Képviselő-testület!**

A Soproni STKH Kft., mint regionálisan kijelölt közszolgáltató alvállalkozójaként 2018.11.15-ig végeztük a hulladékgazdálkodási közszolgáltatási tevékenységet.

Az elvégzett közszolgáltatási tevékenységek díjainak azt a részét, amit az NHKV Zrt. közszolgáltatási díjként megállapított, a Soproni STKH Kft. részünkre megfizette.

Az STKH Kft. kérelmet nyújtott be az NHKV Zrt. felé a költségalapú elszámolás szerinti díj elismertetésére, amelybe beépítésre került a Kőszegi Városüzemeltető Kft. ilyen irányú követelése 22 millió Ft értékben.

A kérelmet az NHKV Zrt. befogadta, bírálata folyamatban van, jelenleg ennek eredményéről nincs tudomásunk.

A 2018. november 15. utáni üzemeltetést két szerződés szabályozza.

A *Lerakási keretszerződés* meghatározza az STKH Kft. által lerakott hulladék után fizetendő 13 Ft/kg + ÁFA díjat, amely magába foglalja a lerakási járulékot is.

*Vállalkozási szerződés* tartalmazza a Kőszeg-hegyaljai Regionális Hulladéklerakó jogszabályoknak megfelelő üzemeltetési feltételeit. Az üzemeltető jogosult 4 Ft/kg díjat felszámítani a lerakott hulladék után.

Az elmúlt időszakban a szerződések értelmezésével akadtak problémák, amely főként a számlázás alapját képező hulladékfajták és azok mennyiségének meghatározásából adódott. Emiatt a Kőszegi Városüzemeltető Kft. az STKH Kft. részére még nem fizetett üzemeltetési díjat.

Az STKH Kft. az általunk kiszámlázott 2018. november-decemberi, 2019. januári díjakat megfizette.

2019. május végére az elszámolási vitákat rendeztük, az elszámolás módjáról, a számlázás alapját képező hulladékmennyiségekről megállapodtunk.

Mindezek alapján a 2019. április 30-ig történt teljesítések elszámolása várhatóan 2019. június 15-ig megtörténnek.

A Kőszegi Városüzemeltető Kft. a 2018 évi és 2019. I. negyedévi lerakási járulék fizetési kötelezettségeinek eleget tett. A 2019. II. negyedéves járulékfizetési kötelezettség 2019. július 20-án válik esedékessé, ennek mértékét a június havi beszállítások ismeretében lehet majd meghatározni.

Kérem a beszámolót elfogadni szíveskedjenek.

Kőszeg, 2019. június 6.

Tisztelettel:

Kovács István

igazgató

**HATÁROZATI JAVASLAT**

Kőszeg Város Önkormányzatának Képviselő-testülete a Kőszegi Városüzemeltető Nonprofit Kft. hulladékgazdálkodással kapcsolatos elszámolások helyzetéről szóló beszámolóját elfogadja.